Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin María Teresa Sáez Barrao andreak egindako galderaren erantzuna, Foru Diputazioak emana, Nafarroan alargun-pentsioa kobratzeari buruzkoa. Galdera 2018ko otsailaren 2ko 12. Nafarroako Parlamentuko Aldizkari Ofizialean argitaratu zen.

Iruñean, 2018ko otsailaren 23an

Lehendakaria: Ainhoa Aznárez Igarza

ERANTZUNA

Podemos-Ahal Dugu talde parlamentarioari atxikitako foru parlamentari María Teresa Sáez Barrao andreak galdera egin du Nafarroan alargun-pentsioa kobratzeari buruz (9-18/PES-00027). Hona Nafarroako Gobernuko Eskubide Sozialetako kontseilariaren erantzuna:

*Nafarroan zenbat pertsonak kobratzen dute alargun-pentsioa?*

Gizarte Segurantzaren datuen arabera, 2017an 22.308 dira Nafarroako alargun-pentsioa kobratzen dutenak; horietatik 21.431 emakumeak dira.

*Prestazio horrek zenbat egin zuen 2017an?*

Gizarte Segurantzaren datuen arabera, 2017an, alargun pentsioen hileroko nominaren batez bestekoa 20.761.605,51 eurokoa izan da; horrek 249.139.266,10 euroko balio zenbatetsia ekarri du.

*Nafarroan zenbat alargun dago?*

Departamentuan ez dago datu hori. Erregistro Zibilean eskatu behar da.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2018ko otsailaren 23an.

Eskubide Sozialetako kontseilaria: Miguel Laparra Navarro